Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
2 Timote 3:1-17
3Lelo ishiba ukuti mu nshiku+ sha kulekelesha mukesaba inshita ishayafya nga nshi.+2 Pantu abantu bakaba abaitemwa, abatemwa indalama, aba mataki, aba matutumuko, aba miponto, abashumfwila abafyashi babo,+ abashitasha, abashaba na cishinka,+3 abashatemwa abantu,+ abashifwaya ifipangano,+ aba lwambo,+ abashailama, abankalwe,+ abashatemwa ubusuma,+4 abafutuka abanabo,+ bamunshebwa, aba cilumba,+ abatemwa ukwangala ukucila ukutemwa Lesa,+5 abamoneka kwati ni bakapepa+ lelo abakaana amaka ya bukapepa;+ ku ba musango yu uletalukako.+6 Pantu muli aba e mufuma abaya mu mayanda+ mu bucenjeshi no kutwala muli bunkole abanakashi abanaka abafinininwa ku membu, abatungululwa ku fya lunkumbwa fyalekanalekana,+7 abasambilila lyonse lelo abafilwa ukwishiba icine bwino bwino.+8 Nomba filya fine Yane na Yambre+ bakeenye Mose, e fyo na bo bene bakaanya icine,+ abantu abaonaikilila amatontonkanyo,+ balibakaana pa mulandu wa kufilwa ukukonka ubuKristu.+9 Lelo, tabakalunduluke ukucila apa, pantu ubushilu bwabo bukamoneka kuli bonse, filya fine ubushilu bwa balya babili bwamoneke.+10 Lelo iwe walikonka bwino bwino isambilisho lyandi, imibele yandi,+ ifyo mfwaya ukucita, icitetekelo candi, ukushishimisha kwandi, ukutemwa kwandi, ukushipikisha kwandi,11 ukucula kwandi, amafya yandi, ifintu ifyancitikile mu Antioke,+ mu Ikonia,+ mu Lustra,+ ukucula uko nashipikishako; lelo muli ifi fyonse Shikulu alimpokolwele.+12 Na kuba, bonse abafwaisha ukwikala ukulingana na bukapepa muli Kristu Yesu bakabacusha.+13 Lelo ababifi kabili incenjeshi bakaya balebipilako fye, bakulalufya kabili bakulalufiwa.+14 Lelo iwe, ikalilila mu fyo wasambilile kabili ifyo bakushinine ukuti fya cine,+ pantu walishiba umusango wa bantu abakusambilishe ifi fintu+15 no kuti ukufuma ku bunya+ waishiba amalembo ya mushilo ayaba na maka ya kukulenga ukuba uwa mano, kabili aya mano, kuti yalenga wapusuka+ mu kutetekela Kristu Yesu.+16 Amalembo yonse aya mushilo yafuma kuli Lesa+ kabili ya mulimo ku kusambilisha,+ ku kukalipila,+ ku kulungika ifintu,+ ku kusalapwila+ mu bulungami,17 pa kuti umuntu wa kwa Lesa abe uwafikapo bwino bwino,+ uwaipangasha icine cine ukubomba umulimo onse uusuma.+
bem_Latn kam_Latn bem_Latn bem_Latn bem_Latn kam_Latn tum_Latn bem_Latn